സംസ്ഥാനത്ത് മിസ്ക് രോഗ ഭീഷണി കൊച്ചിയില് 10 വയസുകാരന് ചികിത്സയില് എറണാകുളം: കൊച്ചിയില് മള്ട്ടി സിസ്റ്റം ഇന്ഫ്ലമേറ്ററി സിന്ഡ്രോം ഇന് ചില്ഡ്രന് മിസ്ക് രോഗം ബാധിച്ച് പത്ത് വയസുകാരന് ചികിത്സയിലാണ്.കുട്ടികളെ ബാധിക്കുന്ന ഗുരുതര രോഗമായ മിസ്ക് ഭീഷണിയിലാണ് സംസ്ഥാനം. തോപ്പുംപടി സ്വദേശിയായ വിദ്യാര്ത്ഥി എറണാകുളം അമൃത ആശുപത്രിയിലാണ് ചികിത്സയില് കഴിയുന്നത്. കേരളത്തില് ആഗസ്റ്റ് വരെ മുന്നൂറോളം കുട്ടികള്ക്ക് മിസ്ക് രോഗം സ്ഥിരീകരിച്ചിട്ടുണ്ട്. ഇവരില് 85 ശതമാനം കുട്ടികള്ക്കും കൊവിഡ് വൈറസ് ബാധ സ്ഥിരീകരിച്ചിരുന്നു.വിദഗ്ധ ചികിത്സ ലഭിക്കാത്ത കുട്ടികള്ക്ക് മരണം സംഭവിക്കാനും സാധ്യതയുണ്ടെന്ന് ആരോഗ്യപ്രവര്ത്തകര് പറയുന്നു.